./data/phi0474/phi057/phi0474.phi057.perseus-lat1.xml
M. Tullius Cicero
per fortunas! omnem tuum amorem quo me es amplexus omnemque tuam prudentiam       quam me hercule in omni genere iudico singularem confer ad eam curam ut de  omni       statu meo cogites  videre enim mihi videor tantam dimicationem, nisi idem       deus qui nos melius quam optare auderemus Parthico bello liberavit       respexerit rem publicam,—sed tantam quanta numquam fuit  age, hoc       malum mihi commune est cum omnibus  nihil tibi mando ut de eo cogites, illud       meum proprium πρόβλημα, quaeso, suscipe  videsne ut te auctore sim utrumque complexus? ac vellem a       principio te audisse amicissime monentem  ἀλλ' ἐμὸν οὔποτε θυμὸν ἐνὶ στήθεσσιν ἔπειθεσsed aliquando tamen persuasisti ut alterum complecterer quia de me erat       optime meritus, alterum quia tantum valebat  feci igitur itaque effeci omni       obsequio ut neutri illorum quisquam esset me carior